
Bucureşti, 05.12.2017                                                                                      
BIROUL PERMANENT  AL 
CAMEREI DEPUTAŢILOR
Vă înaintăm, alăturat, raportul comun asupra proiectului de Lege pentru modificarea art.3 din Legea nr.363/2013 privind transmiterea unui teren din administrarea Ministerului Mediului, prin Administraţia Rezervaţiei Biosferei "Delta Dunării", în administrarea Consiliului Judeţean Tulcea, trimis Comisiei pentru mediu şi echilibru ecologic și Comisiei juridice, de disciplină şi imunităţi pentru examinare pe fond, cu adresa nr.Plx.490 din 27 noiembrie 2017.
   PREŞEDINTE,                                                            VICEPREŞEDINTE,
            Ion CUPĂ                                                                   Vasile VARGA

Bucureşti, 05.12.2017                                                                                      
RAPORT  COMUN
asupra proiectului de Lege pentru modificarea art.3 din Legea nr.363/2013 privind transmiterea unui teren din administrarea Ministerului Mediului, prin Administraţia Rezervaţiei Biosferei "Delta Dunării", în administrarea Consiliului Judeţean Tulcea
În conformitate cu prevederile art.95 și 115 din Regulamentul Camerei Deputaţilor, republicat, cu modificările și completările ulterioare, Comisia pentru mediu şi echilibru ecologic și Comisia juridică, de disciplină şi imunităţi au fost sesizate, spre dezbatere în fond, în procedură de urgentă, cu proiectul de Lege pentru modificarea art.3 din Legea nr.363/2013 privind transmiterea unui teren din administrarea Ministerului Mediului, prin Administraţia Rezervaţiei Biosferei "Delta Dunării", în administrarea Consiliului Judeţean Tulcea, transmis cu adresa nr. PL-x. 490 din 27 noiembrie 2017, înregistrat cu nr.4c-27/875 din 28 noiembrie 2017, respectiv cu nr.4c-11/1145 din 28 noiembrie 2017.
Senatul, în calitate de primă Cameră sesizată, a adoptat iniţiativa legislativă, în şedinţa din data de 21 noiembrie 2017.

Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională.

Consiliul Legislativ, prin adresa înregistrată cu nr.805 din 2 octombrie 2017, a avizat favorabil iniţiativa legislativă.

Proiectul de lege are ca obiect de reglementare modificarea art.3 din Legea nr.363/2013, în scopul integrării obiectivului turistic în „Obiectivele de dezvoltare a turismului din România în perioada 2017-2020, stabilite de Ministerul Turismului”, astfel încât este justificată şi oportună extinderea perioadei de administrare a acestui teren de către judeţul Tulcea, de la 4 ani cât este prevăzut în prezent, la 10 ani. 

În conformitate cu prevederile art.61 şi art.63 din Regulamentul Camerei Deputaţilor, republicat, cu modificările și completările ulterioare, comisiile sesizate în fond au examinat proiectul de Lege, sus menţionat, în şedinţe separate. 

Membrii Comisiei juridice, de disciplină şi imunităţi au examinat iniţiativa legislativă în şedinţa din 4 decembrie 2017. La lucrările Comisiei deputații au fost prezenți conform listei de prezență.
Membrii Comisiei pentru mediu şi echilibru ecologic au examinat proiectul de Lege în şedinţa din 5 decembrie 2017. Din numărul total de 16 membri ai Comisiei au participat la şedinţă 13 deputaţi.
În conformitate cu prevederile art.55 din Regulamentul Camerei Deputaţilor, republicat, cu modificările și completările ulterioare, la dezbaterea proiectului de Lege a fost prezent, în calitate de invitat, doamna Sirma Caraman, secretar de stat în cadrul Ministerului Dezvoltării Regionale, Administrației Publice si Fondurilor Europene.
În urma examinării proiectului de Lege şi a opiniilor exprimate, membrii celor două comisii au hotărât, cu unanimitate de voturi, adoptarea proiectului de Lege pentru modificarea art.3 din Legea nr.363/2013 privind transmiterea unui teren din administrarea Ministerului Mediului, prin Administraţia Rezervaţiei Biosferei "Delta Dunării", în administrarea Consiliului Judeţean Tulcea, cu amendamente admise redate în anexa care face parte integrantă din prezentul raport.

În raport de obiectul şi conţinutul reglementării, proiectul de lege face parte din categoria legilor ordinare.
        PREŞEDINTE,                                                               VICEPREŞEDINTE,                   

          Ion CUPĂ                                                                       Vasile VARGA
       SECRETAR,                                                                        SECRETAR,
    Petru FARAGO                                                           Costel Neculai DUNAVA
Consilier parlamentar, Andreea Negulescu                                               Consilier parlamentar, Andreea Sârbu
Anexa

AMENDAMENTE ADMISE

Proiect de Lege pentru modificarea art.3 din Legea nr.363/2013 privind transmiterea unui teren din administrarea Ministerului Mediului, prin Administraţia Rezervaţiei Biosferei "Delta Dunării", în administrarea Consiliului Judeţean Tulcea
	Nr. crt.
	Text Lege nr. 363/2013
	Text adoptat de Senat
	Autor amendamente
	Motivare

	1.
	Legea nr.363/2013 privind transmiterea unui teren din administrarea Ministerului Mediului, prin Administraţia Rezervaţiei Biosferei "Delta Dunării", în administrarea Consiliului Judeţean Tulcea
	Lege pentru modificarea art.3 din Legea nr.363/2013 privind transmiterea unui teren din administrarea Ministerului Mediului, prin Administraţia Rezervaţiei Biosferei "Delta Dunării", în administrarea Consiliului Judeţean Tulcea
	Nemodificat


	

	2.
	
	Art.I.- Articolul 3 din Legea nr.363/20 13 privind transmiterea unui teren din administrarea Ministerului Mediului, prin Administrația Rezervației Biosferei "Delta Dunării", în administrarea Consiliului Județean Tulcea, publicată în Monitorul Oficial al României, Partea I, nr.819 din 21 decembrie 2013, se modifică și va avea următorul cuprins:
	Articol unic - Articolul 3 din Legea nr.363/20 13 privind transmiterea unui teren din administrarea Ministerului Mediului, prin Administrația Rezervației Biosferei "Delta Dunării", în administrarea Consiliului Județean Tulcea, publicată în Monitorul Oficial al României, Partea I, nr.819 din 21 decembrie 2013, se modifică și va avea următorul cuprins:
Autor: Comisia juridică, de disciplină şi imunităţi
	Pentru respectarea normelor de tehnică legislativă

	3.
	Art. 3

În situaţia în care, în termen de 4 ani de la data intrării în vigoare a prezentei legi, nu se realizează investiţia prevăzută la art. 1, imobilul revine, de drept, în administrarea Ministerului Mediului şi Schimbărilor Climatice, prin Administraţia Rezervaţiei Biosferei "Delta Dunării".
	Art.3.- 

În situația în care, în termen de 10 ani de la data intrării în vigoare a prezentei legi, nu se realizează investiția prevăzută la art. 1 , imobilul revine, de drept, în administrarea Ministerului Mediului, prin Administrația Rezervației Biosferei "Delta Dunării".
	Art.3.- 

În situația în care, în termen de 10 ani de la data intrării în vigoare a prezentei legi, nu se realizează investiția prevăzută la art. 1 , imobilul revine, de drept, la cererea proprietarului actual, în proprietatea statului român și în administrarea Ministerului Mediului, prin Administrația Rezervației Biosferei "Delta Dunării.

Autor amendament: Ioan Cupșa deputat PNL 

	


2

